করোনা মোকাবেলায় সর্বদলীয় বৈঠকে বসছেন নরেন্দ্র মোদি
ভারতজুড়ে করোনাভাইরাসে আক্রান্ত ও মৃত্যুর সংখ্যা বাড়তে থাকায় সর্বদলীয় বৈঠকের ডাক দিয়েছেন দেশটির প্রধানমন্ত্রী নরেন্দ্র মোদি।  







আগামী ৮ এপ্রিল, বুধবার ভিডিও কনফারেন্সের মাধ্যমে ওই বৈঠকটি অনুষ্ঠিত হবে।  খবর এনডিটিভির।   




লোকসভায় যে রাজনৈতিক দলগুলোর অন্তত পাঁচ জন সদস্য রয়েছেন তাদেরই ওই বৈঠকে যোগ দেয়ার আহ্বান জানানো হবে বলে শনিবার এক চিঠিতে ভারতের সংসদ বিষয়ক মন্ত্রী প্রহ্লাদ জোশী জানিয়েছেন।  
ভারতে করোনাভাইরাস সংক্রমণের পরিস্থিতি ও চলমান লকডাউনের মধ্যে এই প্রথম সর্বদলীয় বৈঠকের ডাক দিলেন প্রধানমন্ত্রী নরেন্দ্র মোদি।
করোনভাইরাস সংক্রমণের ঝুঁকির কারণে সামাজিক দূরত্ব বজায় রাখার নির্দেশনা মেনে চলতে ও চলাচলে বিধিনিষেধের কারণে বৈঠকটি ভিডিও কনফারেন্সের মাধ্যমে করার সিদ্ধান্ত হয়েছে।
এর আগে ভারতের রাজ্যগুলোর কোভিড-১৯ মোকাবেলার পরিস্থিতি জানতে মুখ্যমন্ত্রীদের সঙ্গে ভিডিও কনফারেন্স করেছিলেন মোদি।  
এদিকে আলোচনায় আমন্ত্রণের জন্য ভারতের কংগ্রেস দলের প্রধান সোনিয়া গান্ধীকে দেশটির প্রধানমন্ত্রী নরেন্দ্র মোদি ফোন করেছেন বলে এনডিটিভি জানিয়েছে।
কংগ্রেসের সোনিয়া গান্ধী ছাড়াও দেশটির বিভিন্ন রাজনৈতিক দলের নেতাদের ফোন করেন ভারতের প্রধানমন্ত্রী। সমাজবাদী পার্টির মুলায়ম সিং এবং অখিলেশ যাদব, তৃণমূল কংগ্রেস প্রধান ও পশ্চিমবঙ্গের মুখ্যমন্ত্রী মমতা বন্দ্যোপাধ্যায়, উড়িষ্যা নবীন পট্টনায়েক, দক্ষিণের নেতা কেসিআর, এমকে স্টালিন এবং জোটসঙ্গী প্রকাশ সিং বাদলকেও ফোন করে আলোচনা করেন মোদি।

ভারতজুড়ে করোনাভাইরাসে আক্রান্ত ও মৃত্যুর সংখ্যা বাড়তে থাকায় সর্বদলীয় বৈঠকের ডাক দিয়েছেন দেশটির প্রধানমন্ত্রী নরেন্দ্র মোদি।